Document ID: 32009D0623

KOMISIJAS LĒMUMS
(2009. gada 26. augusts),
ar ko groza Lēmumu 2006/139/EK attiecībā uz tā piemērošanas laiku un to Kanādas iestāžu sarakstu, kuras ir apstiprinātas atsevišķu dzīvnieku sugu ciltsgrāmatu vai reģistra uzturēšanai
(izziņots ar dokumenta numuru C(2009) 6522)
(Dokuments attiecas uz EEZ)
(2009/623/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 23. jūnija Direktīvu 94/28/EK, ar ko nosaka principus, kas attiecas uz zootehniskajiem un ģenealoģiskajiem noteikumiem, kurus piemēro no trešām valstīm importētajiem dzīvniekiem, to spermai, olšūnām un embrijiem, un ar kuru groza Direktīvu 77/504/EEK par tīršķirnes vēršu ģints sugu vaislas dzīvniekiem (1), un jo īpaši tās 3. pantu,
tā kā:
(1)
Komisijas 2006. gada 7. februāra Lēmums 2006/139/EK, ar ko ievieš Padomes Direktīvu 94/28/EK attiecībā uz to iestāžu sarakstu trešās valstīs, kuras ir apstiprinātas atsevišķu dzīvnieku sugu ciltsgrāmatu vai reģistra uzturēšanai (2), paredz, ka dalībvalstīm atļauts importēt noteiktu sugu vaislas dzīvniekus, to spermu, olšūnas un embrijus kā “tīršķirnes” vai “hibrīdus” tikai tad, ja tie ir iegrāmatoti vai reģistrēti ciltsgrāmatā vai reģistrā, kuru uztur šim nolūkam apstiprināta iestāde. Apstiprinātās iestādes uzskaitītas minētā lēmuma pielikumā.
(2)
Saskaņā ar 18. pantu Padomes 2008. gada 15. jūlija Direktīvā 2008/73/EK, ar ko vienkāršo informācijas norādīšanas un publicēšanas procedūras veterinārijas un zootehnikas jomā un groza Direktīvas 64/432/EEK, 77/504/EEK, 88/407/EEK, 88/661/EEK, 89/361/EEK, 89/556/EEK, 90/426/EEK, 90/427/EEK, 90/428/EEK, 90/429/EEK, 90/539/EEK, 91/68/EEK, 91/496/EEK, 92/35/EEK, 92/65/EEK, 92/66/EEK, 92/119/EEK, 94/28/EK, 2000/75/EK, Lēmumu 2000/258/EK un Direktīvas 2001/89/EK, 2002/60/EK un 2005/94/EK (3), iestāžu uzskaites procedūru saistībā ar attiecīgajām sugām un/vai šķirnēm, kuras trešās valsts kompetentā iestāde ir apstiprinājusi Direktīvas 94/28/EK mērķiem, aizvietos ar informācijas sistēmu, kas izveidota uz interneta bāzes un stāsies spēkā 2010. gada 1. janvārī. Skaidrības un juridiskās noteiktības labad ir jānorāda Lēmuma 2006/139/EK darbības termiņš.
(3)
Lēmuma 2006/139/EK pielikuma teksts, kas attiecas uz Bulgāriju, nav aktuāls pēc šīs dalībvalsts pievienošanās, un tāpēc tas ir jāsvītro juridiskās skaidrības dēļ.
(4)
Turklāt Kanāda ir pieprasījusi atjaunināt vairākus ierakstus Lēmuma 2006/139/EK pielikumā attiecībā uz Kanādu.
(5)
Kanāda ir sniegusi garantijas par atbilstību attiecīgajām prasībām, kas noteiktas Kopienas tiesību aktos, un jo īpaši Direktīvā 94/28/EK.
(6)
Tādēļ attiecīgi jāgroza Lēmums 2006/139/EK.
(7)
Šajā lēmumā paredzētie pasākumi ir saskaņā ar Zootehnikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2006/139/EK groza šādi.
1)
Lēmumā iekļauj šādu pantu:
“2.a pants
Šo lēmumu piemēro no 2009. gada 31. decembra.”
2)
Lēmuma pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2009. gada 26. augustā

Labels: 10
3
6